**ტენდერი სოციალური ვიდეო რგოლის მომზადებაზე**

არასამთავრობო ორგანიზაცია „სიდა“ წარმოადგენს სამოქალაქო საზოგადოების ორგანიზაციას, რომელიც მიზნად ისახავს ადამიანების ცხოვრების ხარისხის გაუმჯობესებას და პროგრესული მომავალის შექმნას, ბიზნესის ჩართულობით და მდგრადი მიდგომების სტიმულირებით.

 „სიდა“ შვედეთის მთავრობის მხარდაჭერით ახორციელებს პროექტს **,,ლიდერობა მდგრადი განვითარებისთვის საქართველოში,“** რომელიც მიზნად ისახავს მულტისექტორული თანამშრომლობის ხელშეწყობასა და ბიზნესის ჩართულობის გაზრდას მდგრადი განვითარების დღის წესრიგის იმპლემენტაციის პროცესში.

აღნიშნული პროექტის ფარგლებში სამი ვიდეორგოლის მომზადებისათვის „სიდა“ იწვევს კომპანიებს ტენდერში მონაწილეობის მისაღებად.

ვიდეორგოლი I - გრაფიკული, ხანგრძლივობა: 60 და 30 წამიანი ვერსიები

ვიდეორგოლი II - ინტერვიუს ფორმატი, გრაფიკული გაფორმებით. ხანგრძლივობა: 3-4 წუთი

ვიდეორგოლი III - გრაფიკული, ხანგრძლივობა - 30 წამი

**სამუშაოს აღწერა:**

* 2 გრაფიკული ვიდეო რგოლის მომზადება.
* 1 სტანდარტული ვიდეო რგოლის მომზადება.
* ვიდეო რგოლის სცენარი (შინაარსის, გადაღების, მუსიკალური გაფორმებისა და დიზაინის ჩათვლით) უნდა შეთანხმდეს დამკვეთსა და დონორ ორგანიზაციებთან;
* ვიდეო რგოლი უნდა იყოს ქართულ ენაზე ინგლისურენოვანი სუბტიტრების გამოყენებით;
* სამუშაო უნდა განხორციელდეს ხელშეკრულების დადებიდან 2 თვის ვადაში.
* ვიდეო რგოლის გავრცელება შესაძლებელი უნდა იყოს, როგორც სოციალურ ქსელში, ისე სატელევიზიო სივრცეში.

**კონკურსში მონაწილეობის საკვალიფიკაციო მოთხოვნები:**

* კონკურსში მონაწილეობა შეუძლია, საქართველოში რეგისტრირებულ კომპანიებს;
* კომპანიას უნდა ჰქონდეს მინიმუმ 2 წლიანი მუშაობის გამოცდილება.
* სასურველია კოპანიას ჰქონდეს ამავე სამიზნე ჯგუფთან და/ან მსგავს თემატიკაზე ვიდეო რგოლის მომზადების გამოცდილება.

**დაინტერესებულმა ორგანიზაციამ უნდა წარმოადგინოს:**

* ინფორმაცია ორგანიზაციის შესახებ (პორტფოლიო);
* მინიმუმ 3 ვიდეო რგოლის ბმული განთავსებული youtube.com-ზე;
* მომსახურების გაწევის ვადები (დაწყებისა და დასრულების თარიღი);
* პროდუქციის მიწოდების პირობები;
* მომსახურების სრული ღირებულება, დღგ-ს გარეშე.

სატენდერო დოკუმენტაცია დამოწმებული პასუხისმგებელი პირის მიერ შესაძლოა წარმოდგენილი იყოს ელექტრონული ფორმით შემდეგ მისამართზე: pr@cida.ge. სათაურის ველში **აუცილებლად** უნდა იქნეს მითითებული ტენდერის დასახელება/ნომერი.

**„სიდა“** ჩაატარებს მომსახურების შეთავაზების ანალიზს წარმოდგენილი ინფორმაციის საფუძველზე კონტრაქტის მინიჭებისათვის.

ყველა შეკითხვა ან განმარტება (ტენდეთან დაკავშირებით) 18 სექტემბერის ჩათვლით, შეგიძლიათ გამოგზავნოთ შემდეგ მისამართზე: **Email:** pr@cida.ge.

**დაინტერესებულმა პირებმა წინადადებები უნდა წარმოადგინონ არაუგვიანეს 20 სექტემბრისა.**